ΨΗΦΙΣΜΑτου Συμβουλίου και των Αντιπροσώπων των Κυβερνήσεων των κρατών μελών συνελθόντων στα πλαίσια του Συμβουλίουτης 29ης Μα ϊου 1986σχετικά με το πρόγραμμα δράσης της Κοινότητας στον τομέα της τοξικολογίας με σκοπό την προστασία της υγείας(86/Ψ 184/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη: τις συνθήκες για την ίδρυση των Ευρωπαϊκών Κοινοτήτων, το σχέδιο ψηφίσματος που υπέβαλε η Επιτροπή (1) , τη γνώμη του Ευρωπαϊκού Κοινοβουλίου (2) , τη γνώμη της Οικονομικής και Κοινωνικής Επιτροπής (3) , Εκτιμώντας: ότι μεταξύ των βασικών στόχων του παρόντος προγράμματος είναι να βελτιωθούν οι τοξικολογικές γνώσεις που είναι απαραίτητες για τις δραστηριότητες της Κοινότητας σε διάφορους τομείς (που έχουν για παράδειγμα σχέση με τα φαρμακευτικά προϊόντα και τα καλλυντικά, τα είδη διατροφής και τις ζωοτροφές, συμπεριλαμβανομένων των πρόσθετων υλών, καθώς και τα χημικά προϊόντα που απαντώνται στο περιβάλλον, τα εντομοκτόνα, τους δυσμενείς για την υγεία παράγοντες στους χώρους διαβίωσης ή εργασίας κτλ. ) 7 ότι τα διάφορα επιστημονικά ερευνητικά προγράμματα της Κοινότητας που ήδη διεξάγονται ή πρόκειται να διεξαχθούν, καλύπτουν από ερευνητική άποψη πολλούς τομείς του παρόντος προγράμματος και θα προσφέρουν ως εκ τούτου πολύτιμες νέες γνώσεις 7 ότι, προωθώντας την ανάπτυξη της πειραματικής τοξικολογίας και της κλινικής τοξικολογίας καθώς και τη συνένωση των πειραματικών, κλινικών και αναλυτικών στοιχείων σ' ένα ενιαίο σύνολο, το παρόν πρόγραμμα, θα πρέπει να συμβάλει στην εξασφάλιση της ποιότητας και της συγκρισιμότητας των στοιχείων και των μεθόδων δοκιμών και να διευκολύνει την εξάλειψη ορισμένων μη δασμολογικών εμποδίων στις εμπορικές συναλλαγές 7 ότι, για το σκοπό αυτό, έχει σημασία να γίνει καλύτερα κατανοητή η κανονική διακύμανση των βιοχημικών και φυσιολογικών παραμέτρων και να βελτιωθεί η επαγγελαμτική κατάρτιση του προσωπικού στον τομέα της τοξικολογίας 7 ότι, στα πλαίσια του ίδιου σκεπτικού, θα πρέπει να προωθηθεί η ανταλλαγή εμπειριών και πληροφοριών στον τομέα αυτόν 7 ότι, συμβάλλοντας στην εξασφάλιση της ποιότητας και της συγκρισιμότητας των στοιχείων και καταγράφοντας τα υπάρχοντα εργαστήρια διεξαγωγής πειραμάτων και τα τρέχοντα πειραματικά προγράμματα, το παρόν πρόγραμμα θα πρέπει να συμβάλει στην εξάλειψη κάθε περιττής αλληλοεπικάλυψης, ευνοώντας την ορθολογικότερη και οικονομικότερη χρησιμοποίηση των τοξικολογικών πειραμάτων που πραγματοποιούνται στο χώρο της Κοινότητας, και στην καλύτερη αποδοχή τους διεθνώς 7 ότι η επιδίωξη των παραπάνω στόχων θα πρέπει να συνεπάγεται τον περιορισμό του αριθμού των ζώων που πρέπει να χρησιμοποιούνται και του αριθμού των τοξικολογικών δοκιμών που πρέπει να πραγματοποιούνται στα ζώα 7 ότι πρέπει να αυξηθεί η ευαισθητοποίηση όσον αφορά τα τοξικολογικά προβλήματα και να επιτευχθεί μακροπρόθεσμα εναρμόνιση των δοκιμαστικών τοξικολογικών μεθόδων 7 ότι η συνεργασία με τους διάφορους διεθνείς οργανισμούς που ασκούν δραστηριότητες σ' αυτόν τον τομέα, ιδιαίτερα με την Παγκόσμια Οργάνωση Υγείας (WHO) , το πρόγραμμα των Ηνωμένων Εθνών για το περιβάλλον (UNEP) και τη Διεθνή Οργάνωση Εργασίας (ILO) , μέσω του κοινού διεθνούς τους προγράμματος για την ασφάλεια των χημικών προϊόντων, καθώς επίσης και με το διεθνές κέντρο έρευνας για τον καρκίνο (IARC) και τον Οργανισμό Οικονομικής Συνεργασίας και Ανάπτυξης (ΟΟΣΑ) , και ενδεχομένως η ανάληψη κοινών δραστηριοτήτων με τους οργανισμούς αυτούς είναι αναγκαίες για να αποφεύγεται η αλληλοεπικάλυψη των προσπαθειών 7 την ταχεία εξέλιξη της τοξικολογίας και των σχετικών προτεραιοτήτων σε εθνικό επίπεδο και τη συνακόλουθη ανάγκη ετήσιας αναπροσαρμογής του προγράμματος εργασιών σε συνεννόηση με τα κράτη μέλη και ύστερα από διαβουλεύσεις με τους ενδιαφερόμενους διεθνείς οργανισμούς, Ι Εκφράζουν την πολιτική βούληση, έχοντας υπόψη τον κατεπείγοντα χαρακτήρα του θέματος και τις δυνατότητες που υπάρχουν, σε εθνικό και κοινοτικό επίπεδο, να λάβουν τα απαιτούμενα μέτρα ώστε, μέχρι τα τέλη του 1990, να μπορέσουν να αναληφθούν κατά προτεραιότητα οι ακόλουθες ιδίως δράσεις: 1. Πειραματική τοξικολογία εκτός από την οικοτοξικολογία i) να καταρτιστεί και να ενημερώνεται τακτικά κατάλογος: - των εγκαταστάσεων που υπάρχουν στα κράτη μέλη για την πραγματοποίηση τοξικολογικών πειραμάτων, -των τοξικολογικών δοκιμών που διεξάγονται σε αυτές τις εγκαταστάσεις, με σκοπό την εκτίμηση της τοξικότητας των χημικών προϊόντων και παρασκευασμάτων 7 ii) να αξιολογηθούν οι τοξικολογικές μέθοδοι και πρακτικές που υπάρχουν και αναπτύσσονται προκειμένου να βελτιωθεί η ποιότητα και η συγκρισιμότητα των τοξικολογικών στοιχείων, να διευκολυνθεί η αποδοχή τους στην Κοινότητα και σε διεθνές επίπεδο, λαμβάνοντας υπόψη τις δραστηριότητες των διεθνών οργανισμών σε αυτό τον τομέα, και να δοθεί ιδιαίτερη προσοχή στις δοκιμές που συνεπάγονται μείωση του αριθμού και της ταλαιπωρίας των πειραματόζωων που πρέπει να χρησιμοποιούνται καθώς και στις νέες προσεγγίσεις (in vitro, κλπ. ) 7 iii) να εκτιμηθεί η αξιοπιστία της εφαρμογής στον άνθρωπο των συμπερασμάτων που προκύπτουν από δοκιμές σε ζώα και in vitro και να αναπτυχθούν νέες προσεγγίσεις του θέματος 7 iv) να εξεταστούν οι κανονικές αποκλίσεις των βιοχημικών και φυσιολογικών παραμέτρων από το μέσο όρο στα ζώα που πρέπει να χρησιμοποιούνται στις τοξικολογικές δοκιμές προκειμένου να θεσπιστούν κοινά κριτήρια για την εκτίμηση της τοξικότητας. 2. Κλινική τοξικολογία i) να μελετηθεί συστηματικά ο ρόλος και η λειτουργία των υπηρεσιών κλινικής τοξικολογίας, των κέντρων αντιμετώπισης δηλητηριάσεων και άλλων σχετικών υπηρεσιών προκειμένου να τεθούν σε εφαρμογή πρότυπα σχέδια για την ανταλλαγή εμπειριών και πληροφοριών και να αναπτυχθεί η χρήση των δεδομένων της κλινικής τοξικολογίας (οξείας και χρονίας) κατά το γενικό υπολογισμό των επιπτώσεων των χημικών προϊόντων και παρασκευασμάτων στην υγεία του ανθρώπου 7 ii) να μελετηθεί συστηματικά η σημερινή πρακτική όσον αφορά την εκτίμηση των κανονικών αποκλίσεων των βιοχημικών και φυσιολογικών παραμέτρων από το μέσο όρο και να αναζητηθούν κοινά κριτήρια. 3. Εκπαίδευση και πληροφόρηση i) να προωθηθεί η ανταλλαγή εμπειριών μεταξύ των κρατών μελών ως προς τις ανάγκες για ειδικούς σε θέματα τοξικολογίας σε όλους τους τομείς και σε όλα τα επίπεδα και να χαραχθούν κατευθύνσεις για την επαγγελματική κατάρτιση αυτών των ειδικών 7 ii) να προωθηθεί η ανταλλαγή γνώσεων και πληροφοριών μεταξύ των κρατών μελών σχετικά με τα τοξικολογικά δεδομένα. ΙΙ Καλούν την Επιτροπή να καταρτίσει και να προτείνει, σε συνεργασία με τα κράτη μέλη και βάσει συντονισμού με αυτά, μετά τον πρώτο χρόνο από την έγκριση του παρόντος ψηφίσματος και στη συνέχεια κάθε χρόνο, πρόγραμμα εργασίας με τις λεπτομέρειες των εργασιών που προτίθεται να εκτελέσει στα πλαίσια της εφαρμογής του παρόντος ψηφίσματος. Το ετήσιο πρόγραμμα εργασίας, συνοδευόμενο από σημείωμα για τα αποτελέσματα που προέκυψαν, θα διαβιβάζεται στο Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή. (1) ΕΕ αριθ. Ψ 156 της 16. 6. 1984, σ. 6.

(2) ΕΕ αριθ. Ψ 141 της 10. 6. 1985, σ. 504.

(3) ΕΕ αριθ. Ψ 104 της 25. 4. 1985, σ. 2.